હિંમતનગરના મોતીપુરા વિસ્તારમાં નેશનલ હાઇવે નં.૮ પર આવેલા ગામતળ પૈકીની ૧૮૫.૫૦ ચો.મી. જમીન માત્ર રૂ.૩,૯૬,૫૯૯ના નજીવા દરે રહેઠાણના હેતું માટે સરકારી કર્મચારીએ માગણી કરી લાગતા વળગતા અધિકારીઓની રહેમ નજર હેઠળ મંજુર કરાવ્યા બાદ આ જમીન પર કોમર્શીયલ બાંધકામ શરૂ કરતાં વિવાદ સર્જાયો છે. ગરીબ લોકોને રાહતદરના પ્લોટ મેળવવા માટે ધક્કા ખાવા પડે છે ત્યારે સરકારી કર્મચારીએ હાઇવે પર મોકાની જગ્યાએ કરોડોની કિંમત પર કોમર્શીયલ બાંધકામનું નિર્માણ શરૂ કરતાં આસપાસના કોમ્પલેક્ષમાં દુકાનો ધરાવતા વેપારીઓએ વાંધો ઉઠાવતાં મામલો ગરમાયો છે. આ મામલે હાલમાં કલેકટરે સુનાવણીની કાર્યવાહી હાથ ધરી છે.